Söögi poolest võib Tais end tunda nagu maitseparadiisis, sest kohalikud vürtsid, köögi- ja puuviljad teevad toidu maitse väga eriliseks. Selleks, et toiduvalikuga eksida, peab tõsiselt palju vaeva nägema, sest enamus kohalikke sünnivad ilmselt kõik kokanuga peos. Kuigi  eelmisel Aasia reisil olin tänavasöögi osas eelarvamuslikum, siis seekord ei pidanud ma paljuks osta turult puuvilju ja muud maitsvat kraami. Toidu osas kuulub minu isiklik sümpaatia kindlasti karridele, sest see toit on lihtsalt nii täiuslik oma lõhna- ja maitseelamuse poolest.